Učenici OŠ Hvar Antun Visković i Laura Buzolić, članovi projektnog tima Erasmus + projeka Unesco Passport, pod mentorstvom koordinatorice projekta prof.Helgom Buratović, održali su 23. 5. 2019.g. prezentaciju na Festivalu mediteranske prehrane. Festival Taste the Mediterranean jedinstvena je međunarodna manifestacija mediteranske hrane i vina, gastronomije, kulturne baštine i kulture življenja, pokrenuta nakon uvrštenja hrvatske mediteranske prehrane na UNESCO-v popis nematerijalne kulturne baštine.

Naši učenici su, osim predstavljanja projekta Unesco Passport u okviru kojeg se bave mediteranskom prehranom, predstavili i rad učeničke zadruge „Faria“ koja se, između ostalog, bavi i edukativno-stvaralačkim radionicama i izradom proizvoda od mediteranskog ljekovitog bilja. Zadrugari su ovom prigodom imali i svoj izložbeno-prodajni štand kojeg su pod vodstvom svojih mentorica, prof. Ivančice Katušić Domančić i prof. Marjane Tudor, upotpunili mnoštvom svojih proizvoda.